|  |  |  |  |  |
| --- | --- | --- | --- | --- |
| **OBRAZAC**  **izvješća o provedenom savjetovanju s javnošću** | | | | |
| **Naziv nacrta odluke ili drugog općeg akta o kojem je savjetovanje provedeno** | | | Nacrt prijedloga Plana promicanja zdravlja, prevencije i ranog otkrivanja bolesti u Gradu Zagrebu za razdoblje od 2019. – 2021. | |
| **Nositelj izrade nacrta akta (gradsko upravno tijelo koje je provelo savjetovanje)** | | | Gradski ured za zdravstvo  Savjet za zdravlje Grada Zagreba | |
| **Vrijeme trajanja savjetovanja** | | | **10. 10. 2018. – 10. 11. 2018** | |
| **Metoda savjetovanja** | | | **Internetsko savjetovanje** | |
| Red. br. | Predstavnici javnosti (pojedinac, organizacija, institucija) | Članak na koji se odnosi primjedba/  prijedlog | Tekst primjedbe/  prijedloga | Prihvaćanje/ neprihvaćanje primjedbe/ prijedloga sa obrazloženjem | |
|  |  |  |  |  | |
| **1.** | Udruga za unapređenje kvalitete življenja „LET“ | Načelne primjedbe i prijedlozi na predloženi nacrt akta s obrazloženjem | Dokument pokazuje opredijeljenost strateškom planiranju, detaljno je obrazložen, utemeljen na pokazateljima te pokazuje stručan pristup pitanju zdravlja.  Nedostaje veća poveznica sa drugim sustavima poput socijalne skrbi, obrazovanja, stambene politike, kulture i duhovnosti. Definicija zdravlja prema Svjetskoj zdravstvenoj organizaciji predmjeva da zdravlje nije samo odsustvo bolesti ili simptoma. | Primljeno na znanje | |
|  |  | Primjedbe i prijedlozi na pojedine članke nacrta prijedloga akta s obrazloženjem | U dokumentu nedostaje više naglaska na prevenciju ovisnosti, da li na primarnoj, sekundarnoj ili tercijarnoj razini.  Udruga LET provodi programe smanjenja štete za područje grada Zagreba te u ovom trenutku pokriva preko 700 korisnika u direktnom tzv. primarnom obuhvatu te još 1500 korisnika u sekundarnom obuhvatu.  Podaci za RH govore da oko 0.5% ovisnika živi sa HIV-om što je jedna od najnižih stopa HIV-a u navedenoj populaciji u svijetu.  Važan razlog za tu nisku stopu HIV-a u populaciji pod povećanim rizikom se nalazi u činjenici da udruga LET podijeli preko 150000 igala godišnje uz ostali pribor za injektiranje. Tu je naravno i zbrinjavanje infektivnog otpada, pogotovo uklanjanje sa igrališta ili parkova.  Naravno, programi smanjenja štete djeluju kao i poveznica između sustava zdravstva i socijalne skrbi.  Grad Zagreb kontinuirano pruža podršku navedenom programu.  Na području zaštite spolnog i reproduktivnog zdravlja, udruga LET djeluje kroz program rada sa seksualnim radnicama i klijentima. Najbolje rezultate na ovom području u RH baš ima udruga LET sa 244 obuhvaćenih korisnica koje se bave većinom uličnim seksualnim radom.  Godišnje se podijeli oko 50 000 kondoma i 11 000 lubrikanata. Također, djelatnici udruge LET nude savjetovanje i primarnu pravnu pomoć korisnicama kao i poveznicu prema skloništima za žrtve trgovanja ljudima i seksualne eksploatacije.  Predlažemo otvaranje centra ili tzv. dnevnog boravka za korisnice kako bi se mogle skloniti sa kiše ili vjetra, dobiti konkretniju pomoć od sadašnje koja se doslovno pruža na ulicama grada te unaprijediti spektar usluga.  Također je bitno u dokumentu naglasiti suradnju sa nevladinim sektorom na provođenju preventivnih programa, ali i programa psihosocijalne podrške prvenstveno osobama koje žive sa kroničnim i neizlječivim bolestima. | Prijedlozi se ne prihvaćaju budući da je prevencija ovisnosti prioritet u poglavlju 5. pod točkama a) i b), te u slijedećim tablicama: Tablica 1. *Strateški okvir za promicanje zdravlja* ,Tablica 2. *Plan promicanja zdravlja u okruženju,* Tablica 3**.** *Plan promicanja zdravlja za ciljanu populaciju* Tablica 5. *Plan promicanje zdravlja prema odabranim rizičnim čimbenicima za zdravlje za sve skupine građana. U navedenom poglavlju u tablici pod rednim brojem 5 istaknut je i prioritet prevencije HIV-a.*  U poglavlju 6.2. *Prevencija i rano otkrivanje bolesti u dobnoj skupini školske djece* posebno je istaknut skrining u populaciji djece, mladih i studenata na psihoaktivne tvari, uključujući i mjere testiranja na HIV i hepatitis C, te u poglavlju 6.3. *Prevencija u odrasloj dobi*, tablica broj 10., u dijelu provedbenih aktivnosti zdravstvenog odgoja i aktivnosti prevencije zaraznih bolesti.  Važno je istaknuti da je Grad Zagreb u cilju prevencije ovisnosti i smanjenja štete ima i zasebne važeće dokumente u kojima su zasebno definirane navedene predložene primjedbe. Tako je prevencija ovisnosti i smanjenje štete jedan od prioriteta koji se posebno ističe i u dokumentu Programi financiranja udruga iz područja ZAŠTITA ZDRAVLJA. Navedenim Programom definirana je suradnja u navedenom području isključivo u suradnji s OCD uključujući i psihosocijalnu podršku.  U cilju prevencije ovisnosti i smanjenje štete doneseni su i važeći strateški dokumenti: Akcijski plan Grada Zagreba za prevenciju i suzbijanje zlouporabe droga i drugih oblika ovisnosti za razdoblje 2014. – 2017. (Službeni glasnik Grada Zagreba 16/14 i 22/17). Istim su utvrđeni ciljevi povećanja odgovornosti i unapređenja kvalitete provođenja nacionalne politike borbe protiv ovisnosti o drogama u gradu Zagrebu uključujući i smanjenje štete, te nema potrebe za traženom izmjenom. | |